cyanic-selkie/wikianc huggingface dataset:
NVIDIA
desno|mini|200p|NVIDIA logo NVIDIA je američka multinacionalna kompanija sa sjedištem u Santa Clari u Kaliforniji. Kompanija je koja dizajnira grafičke procesore, aplikativne programske interfejse za primjenu na polju nauke o podacima i visokoperformansno računarstvo kao i sisteme na čipu za mobilno računarstvo i automobilsku industriju. Dominanti je snabdjevač hardvera i softvera za umjetnu inteligenciju. Profesionalna linija grafičkih procesora koristi su radnim stanicama i nalazi svoju primjenu u poljima kao što su arhitektura, inženjerstvo, građevinarstvo, multimedija i naučno istraživanje. Njena platforma CUDA omogućila je stvaranje masovno paralelnih programa, i koriste se superračunarima širom svijeta.
Historija
Jen-Hsun Huang, Chris Malachowsky i Curtis Priem su osnovali nVidia kompaniju u januaru 1993, ali je tek 1997. počela aktivno učestvovati kada je na tržište izbacila RIVA grafičke procesore.
IC 236
IC 236 (također poznat kao PGC 1151183) je spiralna galaksija koja je udaljena oko 750 miliona sg od Zemlje i nalazi se u sazviježđu Kit. Najveći prečnik je 0,60 (131 hiljada sg) a najmanji 0,3 uglovnih minuta (65 hiljada sg). Prvo otkriće je napravio Stephane Javelle 9. novembra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Politika Hrvatske
Republika Hrvatska je po svom državnom uređenju republika, s demokratski izabranim parlamentom - Hrvatskim saborom kao najvišim predstavničkim tijelom građana, i predsjednikom Republike kao državnim poglavarom.
Republika Hrvatska proglasila je svoju samostalnost i nezavisnost na osnovu Ustavne odluke o suverenosti i samostalnosti Republike Hrvatske, koju je Hrvatski sabor donio 25. juna 1991. Ustavnoj odluci o suverenosti i samostalnosti RH prethodio je referendum od 19. maja 1991. godine, na kojeg je izašlo 83,56% birača, a za suverenu i samostalnu Hrvatsku izjasnilo se 94,17 % birača. Međutim, proces razdruživanja od SFRJ je nakratko prekinut zbog tromjesečnog moratorija međunarodne zajednice (7. jula 1991.) Dana 7. oktobra 1991. godine raketirani su Banski dvori, ondašnje sjedište predsjednika Republike. To je bio izravan povod da Hrvatski sabor 8. oktobra donese Odluku o raskidu svih državno-pravnih veza na osnovu kojih je zajedno s ostalim republikama i pokrajinama sačinjavala dosadašnju SFRJ. Tog dana je Hrvatska kao slobodna i samostalna država preuzela punu ustavnu vlast, a parlamenti i vlade svih država pozvani su da prihvate i priznaju taj čin slobodne volje hrvatskog naroda.
Ustav
Ustav Hrvatske je najviši pravni akt u Hrvatskoj. Usvojen je 22. decembar 1990, nakon prvih demokratskih višestranačkih parlamentarnih izbora održanih u proljeće 1990.
Ustav je podjeljen na nekoliko cijelina:
Državni simboli
Državni simboli Republike Hrvatske, prema odredbi člana 11. Ustava Hrvatske, su:
Ustav određuje opis historijskog hrvatskog grba i zastave i tekst himne te se upotreba i zaštita tih i drugih državnih obilježja uređuje zakonom. To je uređeno Zakonom o grbu, zastavi i himni Republike Hrvatske te zastavi i lenti predsjednika Republike Hrvatske (Narodne novine, broj 55/1990.).
Zakonodavna vlast
Hrvatski sabor je predstavničko tijelo građana i nosilac zakonodavne vlasti u Republici Hrvatskoj.
Prema Ustavu, Hrvatski sabor je jednodomno predstavničko tijelo koje može imati najmanje 100 a najviše 160 zastupnika koji se na osnovu općeg i jednakog biračkog prava biraju neposredno, tajnim glasanjem. Sadašnji saziv Sabora ima 151 zastupnika. Zastupnici se biraju na četiri godine, nemaju obavezujući mandat, a imaju imunitet. Među sadašnjim zastupnicima osam je zastupnika nacionalnih manjina, izabranih u posebnoj izbornoj jedinici (koja obuhvata cijelu zemlju). Pripadnici nacionalnih manjina mogu biti izabrani i na stranačkim listama. I hrvatski iseljenici imaju pravo birati zastupnike u posebnoj izbornoj jedinici, i to primjenom nefiksne kvote, što znači da će broj zastupnika dijaspore zavisiti od brojnog izlaska birača dijaspore na izbore.
Nekad se Sabor sastojao od Zastupničkog doma i Županijskog doma, ali je ovaj drugi ukinut. Županijski dom je imao tri zastupnika iz svake od 21 županije. S obzirom da Županijski dom nije imao praktičnu moć nad Zastupničkim domom, ukinut je 2001. godine.
Sabor se sastaje na javnim sjednicama u dva perioda svake godine, od 15. januara do 15. jula i od 15. septembra do 15. decembra. Hrvatski sabor zasjeda vanredno na zahtjev Predsjednika Republike, Vlade ili većine zastupnika. Predsjednik Hrvatskog sabora može uz prethodno pribavljeno mišljenje klubova zastupnika parlamentarnih stranaka sazvati Hrvatski sabor na vanredno zasjedanje.
Hrvatski sabor:
Predsjednik Republike Hrvatske
Predsjedniku Republike pripada i predstavnička i izvršna funkcija. On predstavlja i zastupa Republiku Hrvatsku u zemlji i inostranstvu. Nadležan je za odbranu nezavisnosti i teritorijalne cjelovitosti Republike Hrvatske, kao i za stabilno, normalno i usklađeno djelovanje državne vlasti.
Predsjednik Republike raspisuje izbore za Hrvatski sabor, raspisuje referendum, povjerava mandat za sastavljanje Vlade osobi koja, na osnovu raspodjele zastupničkih mjesta u Hrvatskom saboru, uživa povjerenje većine svih zastupnika, daje pomilovanja, dodjeljuje odlikovanja i priznanja, te obavlja druge dužnosti određene Ustavom. U saradnji s Vladom, Predsjednik učestvuje u oblikovanju i provedbi vanjske politike, odlučuje o osnivanju diplomatskih misija, postavljanju i opozivu šefova diplomatskih misija RH u inostranstvu, daje vjerodajnice i prima vjerodajnice šefova stranih diplomatskih misija.
Predsjednik je vrhovni zapovjednik oružanih snaga RH, imenuje i razrješuje vojne zapovjednike, objavljuje rat i zaključuje mir na osnovu odluke Hrvatskog sabora, u skladu sa zakonom. Za vrijeme trajanja ratnog stanja može donositi uredbe sa zakonskom snagom. Predsjednik Republike u saradnji s Vladom usmjerava rad sigurnosnih službi. Predsjednik Republike i predsjednik Vlade supotpisuju odluke o imenovanjima čelnika sigurnosnih službi, nakon pribavljenog mišljenja nadležnog saborskog odbora. Predsjednik, pod precizno određenim uslovima, može raspustiti Hrvatski sabor ako se Vladi izglasa nepovjerenje, ili ako se ne donese državni budžet roku od tri mjeseca nakon što je predložen.
Predsjednik Republike je Zoran Milanović, izabrana 19. februara 2020. godine.
Vlada Republike Hrvatske
Vlada Republike Hrvatske prema članu 112. Ustava predlaže zakone i druge akte Hrvatskom saboru, predlaže državni budžet i završni račun, provodi zakone i druge odluke Hrvatskog sabora, donosi uredbe za izvršenje zakona, vodi vanjsku i unutrašnju politiku, usmjerava i nadzire rad državne uprave, brine o privrednom razvitku zemlje, usmjerava djelovanje i razvitak javnih službi i obavlja druge poslove određene Ustavom i zakonom (član 112).
Vladu Republike Hrvatske čine predsjednik, jedan ili više potpredsjednika i ministri. Bez odobrenja Vlade predsjednik i članovi Vlade ne mogu obavljati nijednu drugu javnu ili profesionalnu dužnost (član 108). Članove Vlade predlaže osoba kojoj je Predsjednik Republike povjerio mandat za sastav Vlade. Odmah po sastavljanju Vlade, a najkasnije u roku od 30 dana od prihvatanja mandata, mandatar je dužan program Vlade i Vladu predstaviti Hrvatskom saboru i zatražiti glasanje o povjerenju. Vlada stupa na dužnost kad joj povjerenje iskaže većina svih zastupnika u Hrvatskom saboru. Predsjednik i članovi Vlade polažu svečanu zakletvu pred Hrvatskim saborom. Tekst zakletve utvrđuje se zakonom. Na osnovu odluke Hrvatskog sabora o iskazivanju povjerenja Vladi Republike Hrvatske, rješenje o imenovanju predsjednika Vlade donosi Predsjednik Republike uz supotpis predsjednika Hrvatskog sabora, a rješenje o imenovanju članova Vlade donosi predsjednik Vlade uz supotpis predsjednika Hrvatskog sabora. (član 109). Vlada je odgovorna Hrvatskom saboru. Predsjednik i članovi Vlade zajednički su odgovorni za odluke koje donosi Vlada, a lično su odgovorni za svoje područje rada (član 114).
Trenutni predsjednik Vlade Republike Hrvatske, odnosno premijer, je Andrej Plenković.
Sudbena vlast
U Republici Hrvatskoj sudbenu vlast obavljaju, prekršajni sudovi, općinski sudovi, županijski sudovi, trgovački sudovi, Visoki prekršajni sud Republike Hrvatske, Visoki trgovački sud Republike Hrvatske, Upravni sud Republike Hrvatske i Vrhovni sud Republike Hrvatske.
Vrhovni sud Republike Hrvatske je najviši sud u državi. Zasjedanja suda su otvorena za javnost i presude se donose javno, osim u pitanjima privatnosti optuženih. Suci se imenuju na period od osam godina.
Državno sudbeno vijeće u skladu s ustavom i zakonom imenuje, razrješuje i odlučuje o disciplinskoj odgovornosti sudaca. Ima jedanaest članova iz redova istaknutih sudaca, advokata i univerzitetskih profesora pravnih nauka, s tim da većina članova Državnog sudbenog vijeća mora biti iz redova sudaca. Predsjednici sudova ne mogu biti birani za njegove članove.
Državno tužilaštvo Republike Hrvatske je samostalno i nezavisno pravosudno tijelo ovlašteno i dužno postupati protiv počinilaca krivičnih i drugih kažnjivih dijela, poduzimati pravne radnje radi zaštite imovine Republike Hrvatske, te podnositi pravna sredstva za zaštitu Ustava i zakona. To tijelo, dakle, nije sudska vlast i pred sudovima ima status stranke. Na čelu državnog tužilaštva nalazi se glavni državni tužilac.
Ustavni sud
Ustavni sud Hrvatske odlučuje o ustavnosti zakona i ima pravo opozvati zakone koje smatra neustavnim. Može optužiti i predsjednika države. Sastoji se od 13 sudaca, koji biraju svog predsjednika na period od 4 godine. Ustavni sud je tzv. četvrta poluga vlasti budući da se njegovo postojanje i rad vodi isključivo ispod Ustava i Ustavnog zakona o Ustavnom sudu Republike Hrvatske.
Lokalna i područna (regionalna) samouprava
Prema članu 132. Ustava, građanima se garantira pravo na lokalnu i područnu (regionalnu) samoupravu. To pravo građani ostvaruju preko lokalnih, odnosno područnih (regionalnih) predstavničkih tijela koja su sastavljena od članova izabranih na slobodnim i tajnim izborima na osnovu neposrednog, jednakog i općeg biračkog prava.
Jedinice lokalne samouprave su općine i gradovi, a jedinice područne (regionalne) samouprave su županije. Njihovo područje određuje se na način propisan zakonom. Glavni grad Zagreb ima položaj županije.
Općina, grad i županija su pravne osobe koje imaju svoj statut te grb i zastavu. Statutom se uređuje njihov samoupravni djelokrug, obilježja, javna priznanja, organizacija, ovlasti i način rada tijela, način obavljanja poslova, oblici konsultiranja građana, provođenje referenduma u pitanjima iz djelokruga, mjesna samouprava, organizacija i rad javnih službi, oblici saradnje jedinica lokalne, odnosno područne (regionalne) samouprave te druga pitanja od važnosti za ostvarivanje prava i obaveza.
Županije
Hrvatska je podijeljena na 20 županija i jedan grad, Zagreb. Ovo su županije i njihova sjedišta: mini|350px|Županije u Hrvatskoj
Tijela županije su:
Gradovi i općine
Općina je jedinica lokalne samouprave koja se osniva, u pravilu, za područje više naseljenih mjesta koja predstavljaju prirodnu, privrednu i društvenu cjelinu, te koja su povezana zajedničkim interesima stanovništva.
Grad je jedinica lokalne samouprave u kojoj je sjedište županije te svako mjesto koje ima više od 10.000 stanovnika, a predstavlja urbanu, historijsku, prirodnu, privrednu i društvenu cjelinu. Međutim, gradom se može utvrditi i mjesto koje ne zadovoljava prethodne uslove, gdje za to postoje posebni razlozi (historijski, privredni, geoprometni).
U Hrvatskoj postoje 127 grada. Tijela gradova su gradska skupština, gradonačelnik i gradsko poglavarstvo.
Takoder pogledajte: Spisak gradova i općina u RH po županijama
Izborni sistem
Ustav Hrvatske osigurava svakom državljaninu Republike Hrvatske koji je navršio 18 godina života opće i jednako biračko pravo. Pasivno biračko pravo stiče se također sa 18 godina života. Biračko se pravo ostvaruje na neposrednim izborima tajnim glasanjem.
Na lokalnom nivou, građani biraju članove u predstavničkim tijelima jedinica lokalne i područne (regionalne) samouprave, odnosno članove općinskih i gradskih vijeća te županijskih skupština.
Političke stranke
Komunistička partija Hrvatske bila je jedina stranka tokom socijalističke Jugoslavije. Nakon prvih višestranačkih izbora (1990.), desničarska Hrvatska demokratska zajednica (HDZ) došla je na vlast i držala je do 2000. godine.
Na izborima 2000. godine, Socijaldemokratska partija Hrvatske (SDP) i Hrvatska socijalno-liberalna stranka (HSLS) bile su glavni partneri u koaliciji u kojoj su bile i Hrvatska seljačka stranka (HSS), Hrvatska narodna stranka (HNS), Liberalna stranka (LS) i Istarski demokratski sabor (IDS). Ta koalicija lijevog centra pobijedila je na izborima i vladala do juna 2001, kad je IDS istupio iz koalicije jer nije dobio veću istarsku autonomiju.
HSLS se raspao 2002. godine (po drugi put, a prvi put je tako nastao LS); većina stranke je izašla iz vlade, dok je ostatak osnovao stranku LIBRA i ostao na vlasti.
Koalicija pod vodstvom SDP-a ostala je na vlasti do izbora 2003. kad je izgubila od HDZ-a i drugih stranaka desnog centra.
HDZ je stvorio vladu u decembru 2003. iako nije ušao u koaliciju sa strankama kao što su HSS i HSP.
NGC 3519
NGC 3519 (također poznat kao ESO 128-SC30) je otvoreno zvjezdano jato i nalazi se u sazviježđu Kobilica. Prvo otkriće je napravio John Frederick William Herschel 14. marta 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Međunarodni odnosi
mini| Oblast međunarodnih odnosa datira iz vremena [[Antička Grčka|grčkog historičara Tukidida.]] Međunarodni odnosi, međunarodne studije ili međunarodni poslovi su naučna studija o interakcijama između suverenih država. On ispituje sve aktivnosti između država – kao što su rat, diplomatija, trgovina i vanjska politika – kao i odnose sa i među drugim međunarodnim akterima, kao što su međuvladine organizacije (IGO), međunarodne nevladine organizacije (INGO), međunarodna pravna tijela i multinacionalne korporacije (MNC).
Međunarodni odnosi se široko smatraju poddisciplinom političkih nauka, posebno u Sjedinjenim Državama. Međutim, u velikoj mjeri se oslanja na ekonomiju, pravo, svjetsku historiju, kulturnu antropologiju i etnologiju. Također, neke akademske institucije ga karakterišu kao nezavisnu ili multidisciplinarnu oblast.
Međunarodni odnosi nisu postali diskretna oblast sve do 1919. godine, kada je prvi put ponuđena kao dodiplomski studij na Univerzitetu Aberystwyth u Ujedinjenom Kraljevstvu. Također,slične studije su ubrzo uspostavljene na Univerzitetu u Oksfordu i Londonskoj školi ekonomije, što je dodatno doprinijelo razvoju i istaknutosti ove oblasti.
Nakon Drugog svjetskog rata, međunarodni odnosi su porasli i po važnosti i po učenosti – posebno u Sjevernoj Americi i Zapadnoj Evropi – dijelom kao odgovor na geostrateške probleme Hladnog rata. Raspad Sovjetskog Saveza i kasniji uspon globalizacije u kasnom 20. vijeku nagovijestio je nove teorije i procjene međunarodnog sistema. U 21. vijeku, kako veze između država progresivno postaju složenije i višestruke, međunarodni odnosi su uključeni u druge oblasti, kao što su ekonomija, pravo i historija.
Međunarodni odnosi
Međunarodni odnosi ili međunarodni poslovi su, ovisno o akademskoj instituciji, ili poddisciplina političkih nauka, ili šira multidisciplinarna oblast globalne politike, prava, ekonomije i svjetske historije. Kao poddisciplina političkih nauka, fokus ovih studija leži na političkim, diplomatskim i sigurnosnim vezama između država, kao i na proučavanju moderne političke historije svijeta. U mnogim akademskim institucijama studije međunarodnih odnosa su stoga smještene na odsjeku za politiku/društvene nauke.
Međunarodne studije
Međunarodne studije se u svim slučajevima odnose na širu multidisciplinarnu oblast međunarodnih odnosa, gdje također globalna ekonomija, pravo i svjetska historija čine centralne komponente nauke. Upotreba termina međunarodne studije postala je norma na mnogim univerzitetima na kojima se međunarodni odnosi tradicionalno izučavaju kao grana političkih nauka, kako bi se označila njena nezavisnost kao akademske oblasti.
Pojava međunarodnih odnosa kao akademske discipline
Međunarodni odnosi kao posebna oblast proučavanja počeli su u Britaniji. Pojavili su se kao formalna akademska disciplina 1919. godine osnivanjem prve katedre za međunarodne odnose Woodrow Wilson na Aberystwythu, Univerzitet u Walesu (sada Univerzitet Aberystwyth ), Kurseve međunarodne politike osnovao je Paul Samuel Reinsch na Univerzitetu Wisconsin 1899. godine i na Univerzitetu Columbia 1910. Do 1920. godine postojala su četiri univerziteta koji su predavali kurseve o međunarodnoj organizaciji.
Nicholas Lyndhurst
Nicholas Lyndhurst (Emsworth, 20. april 1961) engleski je glumac, najpoznatiji kao Rodney Trotter iz BBC-jevog sitcoma Mućke i Gary Sparrow u sitcomu Lahku noć, srce.
Međunarodni odnosi
Pojava međunarodnih odnosa kao akademske discipline
Škola za vanjske poslove Edmund A. Walsh Univerziteta Georgetown najstarija je škola za međunarodne poslove u Sjedinjenim Državama, osnovana 1919. Početkom 1920-ih, odsjek za međunarodne odnose Londonske škole ekonomije osnovan je po nalogu dobitnika Nobelove nagrade za mir Philipa Noel-Bakera .Ovo je bio prvi institut koji je ponudio širok spektar diploma u ovoj oblasti. Nakon toga je ubrzo uslijedilo uspostavljanje međunarodnih odnosa na univerzitetima u SAD-u i Ženevi, Švicarska.
Nicholas Lyndhurst
Rano je otkrio strast prema glumi, pa se već kao dijete upisao na Pozorišnu akademiju Corona. Pojavio se u niz reklama i drugih oblika posla tokom ranih 1970-ih prije no što je stekao slavu kao Rodney Trotter, mlađi brat Del Boya (David Jason) u Mućkama. Proglašena najboljim britanskim sitcomom u historiji, serija je prvobitno bila mala komedija, čija je popularnost naglo rasla, kulminiravši božićnim specijalom 1996. Lyndhurst je u seriji ostao do posljednje emitirane epizode (2003). Pozorište i film također su mu dragi, ali je tamo ostvario manje uloga. Za nastup u oglasima kojima je promovirao papirnicu "WH Smith" dobio je nagradu BAFTA. Danas živi u Sussexu sa suprugom Lucy, bivšom balerinom, i njihovim sinom. Redovno nastupa u predstavama, voli aktivnosti na otvorenom, naročito let avionom, surfanje i ronjenje.
Međunarodni odnosi
Pojava međunarodnih odnosa kao akademske discipline
Granice između međunarodnih odnosa i drugih podoblasti političkih nauka su ponekad nejasne, posebno kada je u pitanju proučavanje sukoba, institucija, političke ekonomije i političkog ponašanja. Podjela između komparativne politike i međunarodnih odnosa je vještačka, jer procesi unutar nacija oblikuju međunarodne procese, a međunarodni procesi oblikuju procese unutar država. Neki naučnici su pozvali na integraciju polja.
Teorija
U okviru proučavanja međunarodnih odnosa, postoji više teorija koje pokušavaju da objasne kako države funkcionišu u međunarodnom sistemu. One se generalno mogu podijeliti na tri glavna pravca: realizam, liberalizam i konstruktivizam.
Realizam
Realistički okvir međunarodnih odnosa počiva na fundamentalnoj pretpostavci da je međunarodni državni sistem anarhija, bez sveobuhvatne moći koja ograničava ponašanje suverenih država. Kao posljedica toga, države su uključene u kontinuiranu borbu za moć, gdje nastoje povećati svoje vojne sposobnosti, ekonomsku moć i diplomatiju u odnosu na druge države, a sve kako bi osigurali zaštitu svog političkog sistema, građana i vitalnih interesa. Međunarodne organizacije se stoga samo posmatraju kao oruđe pojedinačnih država koje se koriste za ostvarivanje sopstvenih interesa, i smatra se da imaju malo moći u samostalnom oblikovanju spoljne politike država.
Realistički okvir se tradicionalno povezuje sa analizom politike moći i korišten je za analizu sukoba između država u ranom evropskom državnom sistemu. U takvim okruženjima, realistički okvir nosi sjajne interpretativne uvide u objašnjavanju kako vojne i ekonomske borbe za moć država dovode do većih oružanih sukoba.
Glavni teoretičari realizma su: E.H. Carr, Robert Gilpin, Charles P. Kindleberger, Stephen D. Krasner, Hans Morgenthau, Samuel P. Huntington, Kenneth Waltz, Stephen Walt i John Mearsheimer.
Liberalizam
Liberalni okvir je povezan s analizom globaliziranog svijeta kakav je nastao nakon Drugog svjetskog rata. Smatralo se da je povećana politička saradnja kroz organizacije kao što su UN, kao i ekonomska saradnja kroz institucije kao što su Svjetska trgovinska organizacija, Svjetska banka i Međunarodni monetarni fond, realističku analizu moći i sukoba učinila neadekvatnom u objašnjavanju djelovanja međunarodnog sistema.
Neoliberalizam
Neoliberalizam nastoji da ažurira liberalizam prihvatanjem neorealističke pretpostavke da su države ključni akteri u međunarodnim odnosima, ali i dalje tvrdi da su nedržavni akteri i međuvladine organizacije veoma važne. Zagovornici tvrde da će države sarađivati bez obzira na relativne dobitke, pa su stoga zabrinuti za apsolutne dobitke. To također znači da su nacije, u suštini, slobodne da donose vlastite izbore o tome kako će voditi politiku bez da bilo koje međunarodne organizacije blokiraju pravo nacije na suverenitet. Robert Keohane i Joseph Nye, koji su utemeljili neoliberalni institucionalizam, naglašavaju važnu ulogu međunarodnih institucija u održavanju otvorenog globalnog trgovinskog režima.
Istaknuti teoretičari neoliberalizma su John Ikenberry, Robert Keohane i Joseph Nye.
Konstruktivizam
Konstruktivistički okvir počiva na fundamentalnoj pretpostavci da je međunarodni sistem izgrađen na društvenim konstrukcijama; kao što su ideje, norme i identiteti. Konstruktivistički naučnik Alexander Wendt, u članku iz 1992. u Međunarodnoj organizaciji , primijetio je kao odgovor na realizam da je "anarhija ono što države prave od nje". Time on misli da je anarhična struktura, za koju realisti tvrde da upravlja interakcijom između država, zapravo fenomen koji je društveno konstruiran i reprodukovan od strane država.
Konstruktivizam je dio kritičke teorije i kao takav nastoji da kritikuje pretpostavke na kojima se temelji tradicionalna teorija međunarodnih odnosa. Druge konstruktivističke analize uključuju diskurse o evropskim integracijama. Viši politički krugovi bili su socijalizovani u ideje o Evropi kao historijskoj i kulturnoj zajednici, i stoga su nastojali da izgrade institucije za integraciju evropskih nacija u jedno političko tijelo. Konstruktivizam je prisutan i u analizi međunarodnog prava, gdje se norme ponašanja poput zabrane hemijskog oružja, mučenja i zaštite civila u ratu socijaliziraju u međunarodne organizacije, i regulišu u pravila.
Istaknuti teoretičari konsktruktivizma su: Michael Barnett, Martha Finnemore, Ted Hopf, Peter Katzenstein, Kathryn Sikkink i Alexander Wendt.
Koncepti sistemskog nivoa
Međunarodni odnosi se često posmatraju u smislu nivoa analize. Koncepti sistemskog nivoa su oni široki koncepti koji definiraju i oblikuju međunarodni milje, karakteriziran anarhijom.
Suverenitet
Međunarodni odnosi se oslanjaju na ideju suvereniteta. Opisane u Šest knjiga Commonwealtha Jeana Bodina iz 1576. godine. Tri ključne tačke izvedene iz knjige opisuju suverenitet kao državu, da suverena(e) moć(i) imaju apsolutnu moć nad svojim teritorijama i da je takva moć samo ograničena "vlastitim obavezama prema drugim suverenima i pojedincima". Na takav temelj suvereniteta ukazuje obaveza suverenog prema drugim suverenima, međuzavisnost i zavisnost da se odvijaju.
Moć
Koncept moći u međunarodnim odnosima može se opisati kao stepen resursa, sposobnosti i uticaja u međunarodnim poslovima. Često se dijeli na koncepte tvrde moći i meke moći. Tvrda moć se prvenstveno odnosi na moć prinude, kao što je upotreba sile, a meka moć obično pokriva ekonomiju, diplomatiju i kulturni utjecaj.
Nacionalni interes
Možda najznačajniji koncept, koji stoji iza koncepta moći i suvereniteta, je nacionalni interes, koji označava djelovanje države u odnosu na druge države gdje ona nastoji da stekne prednost ili korist za sebe. Nacionalni interes, bilo aspiracijski ili operativni, podijeljen je na ključne/vitalne i periferne/nevitalne interese. Ključni ili vitalni interesi predstavljaju stvari koje je država spremna braniti ili proširiti sukobom, kao što su teritorija, ideologija (vjerska, politička, ekonomska) ili njeni građani. Periferni ili nevitalni su interesi koje je država spremna da kompromituje.
Nedržavni akteri
U 21. vijeku status-quo međunarodnog sistema više nije monopoliziran samo od strane država. Umjesto toga, tu je prisustvo nedržavnih aktera, koji samostalno djeluju kako bi implementirali nepredvidivo ponašanje u međunarodni sistem. Bilo da se radi o transnacionalnim korporacijama, oslobodilačkim pokretima, nevladinim agencijama ili međunarodnim organizacijama, ovi subjekti imaju potencijal da značajno utiču na ishod bilo koje međunarodne transakcije. Osim toga, ovo uključuje i pojedinačnu osobu, jer dok je pojedinac ono što čini državni kolektivni entitet, pojedinac ima potencijal da stvori i nepredviđena ponašanja.
Blokovi moći
Postojanje blokova moći u međunarodnim odnosima značajan je faktor vezan za polaritet. Tokom Hladnog rata, svrstavanje nekoliko nacija na jednu ili drugu stranu na osnovu ideoloških razlika ili nacionalnih interesa postalo je endemska karakteristika međunarodnih odnosa. Za razliku od prethodnih, kratkoročnih blokova, zapadni i sovjetski blok su nastojali da svoje nacionalne ideološke razlike prošire na druge nacije. Lideri poput američkog predsjednika Harryja S. Trumana prema Trumanovoj doktrini vjerovali su da je potrebno širiti demokratiju, dok je Varšavski pakt pod sovjetskom politikom težio širenju komunizma.
desno|mini| Carstva svijeta 1910.
Zavisnost
Teorija zavisnosti naglašavai da skup moćnijih država iskorištava skup slabijih perifernih država za svoj prosperitet. Različite verzije teorije sugeriraju da je to ili neizbježnost (standardna teorija zavisnosti) ili da se koristi teorija da istakne neophodnost promjene (neomarksistička).
Institucije u međunarodnim odnosima
desno|mini| Zgrada Sekretarijata Ujedinjenih nacija u Sjedištu Ujedinjenih nacija u [[New York City|New Yorku]] Međunarodne institucije čine vitalni dio savremenih međunarodnih odnosa. One upravljaju monogim interakcijama na nivou sistema, a zabranjuju neke tradicionalne institucije i prakse međunarodnih odnosa, kao što je upotreba rata.
Ujedinjene nacije
Ujedinjene nacije su međunarodna organizacija, koja sebe opisuje kao "globalno udruženje vlada koje olakšavaju saradnju u oblasti međunarodnog prava, međunarodne sigurnosti, ekonomskog razvoja i socijalne jednakosti". To je najistaknutija međunarodna institucija.
Organizacija islamske saradnje
Organizacija islamske saradnje (OIC) je međunarodna organizacija koja se sastoji od 57 država članica. Organizacija nastoji da bude kolektivni glas muslimanskog svijeta i nastoji da zaštiti interese i osigura napredak i dobrobit muslimana.
Ostalo
Druge opšte međudržavne organizacije uključuju:
Kazuki Nakajima
Kazuki Nakajima (Okazaki,Aichi 11. januar 1985) je japanski vozač Formule 1.
Potpuni popis rezultata u Formuli 1
(Key)(Utrke u boldu označavaju najbolju startnu poziciju) (Utrke u italicu označuju najbrži krug utrke)
Zastava Ekvatorske Gvineje
Zastava Ekvatorske Gvineje usvojena je 21. augusta 1979. Sastoji se od tri jednaka horizontalna dijela zelene, bijele i crvene boje. na lijevoj strani se nalazo plavi trougao
Na ovoj zastavi zelena je simbol prirpdnih resursa i džungle; plava predstavlja more koje povezuje zemlju sa ostrvima, bijela je simbol mira, a crvena borbe za nezavnisnot.
Na sredini zastave na bijeloj podlozi se nalazi grb Ekvatorske Gvineje. On se sastoji od drveta mangrovnika, šest žutih zvjezdica i mota zemlje: Unidad Paz Justicia (jedinstvo, mir i pravda)
Lazar Branković
mini|desno|Lazar Branković Lazar Branković (1421-20. januar 1458) bio je despot Srbije od 1456. godine do 1458. .
Vladavina
Lazar Branković preuzima vlast nakon smrti Đurđa Brankovića 1456. godine.
Pošto despot nije imao muške djece, nakon njegove smrti nastupio je interregnum koji je okončan vjenčanjem njegove najstarije kćerke sa Stjepanom Tomaševićem.
Brak i porodica
Bio je oženjen Jelenom Paleolog od 1446. godine do svoje smrti. S njom je imao tri kćerke, a to su:
NGC 5031
NGC 5031 (također poznat kao MCG -3-34-24 i PGC 46006) je spiralna galaksija koja je udaljena oko 130 miliona sg od Zemlje i nalazi se u sazviježđu Djevica. Najveći prečnik je 1,70 (65 hiljada sg) a najmanji 0,4 uglovnih minuta (15 hiljada sg). Prvo otkriće je napravio Edward Singleton Holden 17. marta 1881. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 328
NGC 328 (također poznat kao ESO 151-13 i PGC 3399) je prečkasta spiralna galaksija koja je udaljena oko 338 miliona sg od Zemlje i nalazi se u sazviježđu Feniks. Najveći prečnik je 2,60 (255 hiljada sg) a najmanji 0,5 uglovnih minuta (49 hiljada sg). Prvo otkriće je napravio John Frederick William Herschel 5. septembra 1836. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zastava Fidžija
mini|200px|Zastava Fidžija
Zastava Fidžija je usvojena 10. oktobra 1970. Iako je državni grb malo modificiran, zastava je ostala ista. Iako je Fidži proglašen republikom 1987. zastava je ostala nepromijenjena. Iako neki zahtjevaju otklanjenje Zastave unije, mnogi se tome opiru zbog historijskog kontinuiteta.
Razlika između kolonijalne i sadašnje zastave je to što je prva imala tamniju nijansu plave i na njoj se nalazio cjeli grb Fidžija a ne samo štit. 30. novembra 2005 podnesen je zahtjev Velikom vijeću Šefova Fidžija da se na zastavu vrati puni grb.
STX10
Sintaksin-10 (STX10) jest jedan od SNARE proteina, koji je kod ljudi kodiran genom STX10 sa hromosoma 19. Ovaj protein nalazi se kod većine kičmenjaka (uključujući ljude), ali ga primjetno nema kod miševa. Kao i kod ostaliih SNARE proteina, STX10 olakšava fuziju vezikula i stoga je važan za unutarćelijski promet proteina i drugih ćelijskih komponenti. Preciznije, STX10 je upleten u promet endosoma i Golgijevog aparata receptorom manoza 6-fosfata i transporterom glukoze tipa 4.
STX10 je otkriven u trans-Golgijevoj mreži (TGN) pomoću imunofluorescencije.
Aminokiselinska sekvenca
Dužina polipeptidnog lanca je 249 aminokiselina, a molekulska težina 28.114 Da.
Struktura i funkcija
Ljudski STX10 je protein od 249 aminokiselina koji ima tri N-terminalna α-heliksa i jedan SNARE domen nakon čega slijedi jednoprolazni transmembranski domen. Ljudski STX10 je 60% identičan ljudskom STX6.
STX10 je strukturno klasifikovan kao Qc-SNARE (doprinosi ostatku glutamina (Q) u formiranju sastavljenog jezgra SNARE kompleksa) i funkcionalno je klasifikovan kao t-SNARE (ili ciljni-SNARE koji se često nalazi u membranama ciljnih odjeljaka).
Interakcije
Poznato je da STX10 komunicira sa t-SNARE-ovima VTI1A i STX16 te sa v-SNARE VAMP3 i VAMP4. SNARE kompleks STX10, STX16, VTI1A i VAMP3 je neophodan za kasni prenos endosoma ka Golgijevom manozni 6-fosfatni receptor. Rani promet endosoma ka Golgijevom aparatu za Shiga toksin potreban je SNARE kompleks STX6, STX16, VTI1A i VAMP3 ili VAMP4.
Dakle, STX10 diferencira rani promet endosoma u Golgijevom aparatu od kasnog prometa endosomom do Golgijeva kompleksa.
Damir Ibrić
Damir Ibrić (rođen 30. marta 1984. godine u İzmit, Turska) je bosanskohercegovački nogometaš. Trenutno nastupa za FK Mladost Velika Obarska.
Ranko Marinković
Ranko Marinković (22. februar 1913 – 28. januar 2001) bio je hrvatski književnik.
Biografija
Ranko Marinković je rođen na Visu gdje je završio narodnu školu, a potom nastavlja gimnaziju u Splitu i Zagrebu. U Zagrebu je završio Filozofski fakultet. Tokom 2. svjetskog rata u Splitu je uhapšen je od italijanske fašističke vojske, te je interniran u logor Ferramonti (Kalabrija). Nakon kapitulacije Italije 1943. odlazi u Bari, prebacuje se u sinajski zbjeg El Shatt. Nakon rata radi u Nakladnom zavodu Hrvatske. Potom postaje direktor Drame zagrebačkog HNK, gdje službuje između 1946. i 1950. Godinu poslije 1951. postaje profesorom na zagrebačkoj Akademiji za pozorišnu umjetnost, gdje radi do penzionisanja. Pri kraju života biva HDZ-ov zastupnik u Skupštini Grada Zagreba. Umire 2001. godine.
NGC 2032
NGC 2032 (također poznat kao ESO 56-EN160) je emisijska maglina i nalazi se u sazviježđu Zlatna riba. Prvo otkriće je napravio James Dunlop 27. septembra 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Philip Johnson
mini|Philip Johnson Philip Cortelyou Johnson (8. juli 1906 – 25. januar 2005) bio je utjecajni američki arhitekt. S debelim, zaobljenim naočalama, decenijama je bio najprepoznatljivija ličnost u američkoj arhitekturi.
Godine 1930. osnovao je Ministarstvo arhitekture i dizajna u Muzeju moderne umjetnosti, a kasnije (1978), dobio je zlatnu medalju od Američkog instituta arhitekata, te osvojio prvu Pritzkerovu nagradu za arhitekturu (1979). Studirao je dizajn na Harvardu.
Plivanje na Olimpijskim igrama 2016 – 100 m delfin (muškarci)
Zlatnu medalju osvojio je Singapurac Joseph Schooling, a zanimljivo je da su čak tri plivača podijelila drugo mjesto (Michael Phelps, Chad le Clos i László Cseh), pa bronzana medalja stoga nije dodijeljena.
Rekordi
Aktualni rekordi u ovoj disciplini prije početka takmičenja prikazani su u tabeli. Na ovim Igrama srušen je sljedeći rekord:
The Show Must Go On
"The Show Must Go On" jest pjesma britanske grupe Queen. Uvrštena je kao 12. i posljednja numera na njihov album Innuendo iz 1991. godine. Iako gitarist Brian May tvrdi da je napisao većinu pjesme, ona je djelo svih članova grupe.
Pjesma predstavlja hronični napor Fredija Merkurja koji nastavlja da nastupa uprkos zdravstvenim problemima nastalim usljed obolijevanja od AIDS-a. Iako zvanično nije potvrđena, njegova bolest je bila tema medijskih špekulacije i tvrdnji da je ozbiljno bolestan. S obzirom da je bio ozbiljno bolestan u periodu kada se pjesma snimala, Brian May je izrazio bojazan da je Freddie u stanju da je otpjeva. Podsjećajući se na to vrijeme, Brian navodi da je upitao Fredija da li će to moći izvesti na što je Freddie odgovori na sebi svojsten način, ušao u prostoriju za snimanje i odradio zadatak, potpuno uljepšavši taj vokal.
Brian May
Brian Harold May CBE (rođen u Hamptonu, Middlesex, Engleska, Ujedinjeno Kraljevstvo 19. jula 1947) engleski je gitarist grupe Queen.
Još kao dječak izrađuje svoju prvu gitaru s ocem, napravljenu od drveta starog kamina. Naziva je Red Special, te s njom izvodi mnogobrojne Queenove pjesme. Brianovi rani uzori bili su Cliff Richard i grupa The Shadows, kao i Jimi Hendrix. Na mnogim Queenovim albumima Brian se pojavljuje kao vodeći vokal na mnogim pjesmama kao "39", "Sail Away Sweet Sister", "Good Company", "Some Day One Day" itd. Potpisuje pjesme kao što su "We Will Rock You", "Flash", "Who Wants to Live Forever", "Too Much Love Will Kill You" na kojima također nastupa kao prateći vokal. Nakon raspada grupe Queen 1991, izlazi nekoliko njegovih albuma koji nisu doživjeli sličan komercijalni uspjeh, kao oni s grupom Queen. Jednim od najznačajnih je album iz 1992. pod nazivom Back To The Light, na kojem se nalazi i pjesma "Driven By You" upotrebljavana u mnogobrojnim reklamama, kao u onoj za vozila marke Ford. U intervjuu je Cliff Richard za gitaristu u njegovom bendu iz snova odabrao Briana Maya.
Danas Brian i Roger Taylor još nastupaju širom svijeta pod nazivom Queen + Paul Rodgers, gdje ih na vokalu prati Paul Rodgers, bivši član grupa Free i Bad Company. Brian je dobar prijatelj s Axlom Roseom i Slashom iz grupe Guns N' Roses s kojima je nastupao na turneji 1992. kao gost. Također u dosta prilika nastupao sa Zuccherom i Aliceom Cooperom, kao i u mnogobrojnim drugim "all star" gitarskim događajima.
NGC 6459
NGC 6459 (također poznat kao MCG 9-29-29 i PGC 60817) je spiralna galaksija koja je udaljena oko 400 miliona sg od Zemlje i nalazi se u sazviježđu Zmaj. Najveći prečnik je 0,80 (93 hiljade sg) a najmanji 0,4 uglovnih minuta (47 hiljada sg). Prvo otkriće je napravio Lewis Swift 19. aprila 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zastava Etiopije
mini|200px|Zastava Etiopije mini|200px|Zastava iz 1975 koja se i danas može vidjeti u ovj zemlji
Zastava Etiopije je usvojena 6. februara 1996. Na njoj su boje Afričke jedinstvenosti - crvena, zelena i žuta koje su korištenene i na zastavi Etiopije iz 1897. A čak i prije toga su se koristile na zastavi Etiopskog carstva Solomonske dinastije, na početki 19. vijeka. Redosljed boja se mijenjao a amblem je dodan 1996.
Simbolika boja je tumačena na nakoliko načina. Najčešće je crvena simbol moći Afrike i krvi proljevene za odbranu zemlje, žuta mira i harmonije među Etiopijskim različitim etničkim grupama, a zelena po svim tumačenjim simbolizuje plodnost zemlje. I ostale Afričke zemlje su po sticanju nezavisnosti usvajale ove boje pa su one poznate i kao Pan-Afričke boje
Prije 1996, a i danas se ponekad može vidjeti verzija zastave bez grba. Na zastavi su se uvijek zadržavale ove boje iako je često dolazilo do promijena grba. Danas se na zastavi nalazi grb sa zvijezdom petokrakom i zrakama koje on zrači. Zvijezda petokraka je žute boje na plavom krugu koji prelazi na zelene i crvene pruge. Zvijezda svjedoči Etiopsku sjajnu budućnost a zrake koje ona ispušta vjerovatno predstavljaju jednakost svih ljudi u Etiopiji.
Streptomicin
mini|Streptomicin Streptomicin je prvi antibiotik iz grupe aminoglikozida koji je otkriven, i prvi je antibiotik koji je korišten u borbi protiv tuberkuloze. Streptomicin se dobija iz mikroorganizma Actinobacterium Streptomyces griseus. Streptomicin djeluje tako što blokira razvoj bakterije zaustavljanjem sinteze proteina bakterije. Antibiotik se veže na 23S ribosomalnu RNK bakterijskog ribozoma i na taj način se sprječava procesiranje polipeptidnog lanca. Ljudi imaju ribozome koji se strukturno razlikuju od ribozoma bakterija pa ovaj antibiotik nema negativno djelovanje na sintezu proteina u ćelijama ljudi. Streptomicin se ne daje oralnim putem, nego injekcijama.
Streptomicin je 19. oktobra 1943. godine u laboratoriju Selmana Abrahama Waksmana na Univerzitetu Rutgers prvi put sintetički napravio Albert Schatz, student koji je u to vrijeme radio svoj magistarski rad. Waksman i kolege u njegovom laboratoriju sintetizirali su veliki broj antibiotika među kojima su i aktinomicin, klavicin, streptotricin, grisein, beomicin, i dr. Dva antibiotika, streptomicin i neomicin, naišla su na široku upotrebu u borbama protiv infektivnih bolesti. Waksmanu se pripisuje da je osmislio pojam antibiotik.
Detalji i dodjeljivanje priznanja za otkrivanje ovog antibiotika razlog je spora između Waksmana i Schatza koji je rezultirao sudskom parnicom. Spor je izbio oko toga kome pripisati priznanje za ovo otkriće. Naime, u to vrijeme Schatz je bio student koji je radio na svom magistarskom radu koji je za studiju imao mehanizam djelovanja antibiotika i bio je vođa grupe koja je radila na streptomicinu. Međutim, laboratorij, kao i laboratorijska oprema pripadali su Waksmanu. I dalje traje debata o tome da li je trebalo uključiti i Schatza u Nobelovu nagradu koja je dodijeljena 1952. godine. Odbor instituta koji dodjeljuje Nobelovu nagradu izdao je priopćenje da nagrada nije dodjeljena zbog samog otkrića (streptomicina), već se uzelo u obzir i razvoj metoda i tehnika koje su dovele do tog otkrića.
Pravni spor okončan je u korist Schatza i službena odluka je bila da se Schatz uključi u nagradu koja je dodijeljena 1952. godine kao jedan od suotkrivača. Schatzu je također dodijeljena Rutgersova medalja 1994. godine kada je napunio 74. godinu. Nažalost, ovaj spor imao je negativan uticaja na karijere oba naučnika, Waksmana i Schatza, i debata traje i danas.
IC 1935
IC 1935 (također poznat kao ESO 200-23 i PGC 12833) je spiralna galaksija koja je udaljena oko 257 miliona sg od Zemlje i nalazi se u sazviježđu Sat. Najveći prečnik je 1,10 (82 hiljade sg) a najmanji 0,7 uglovnih minuta (52 hiljade sg). Prvo otkriće je napravio DeLisle Stewart 14. oktobra 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zaza
Zaza narod su etnička manjina u istočnoj Turskoj. Zazaki jezik, kojim se Zaza služe, usko je povezan sa Irani jezikom i zbog toga su Zaza često smatrani podgrupom Zaza-Gorani. Zaza se oštro protive takvoj praksi naglašavajući da je netačna i smatraju je uvredljivom.
Zaza je također ime koje se pojavljuje u Bibliji sa značenjem "pripadajući svima" ili "izobilje"
Teorija međunarodne politike
Teorija međunarodne politike je knjiga Kennetha Waltza iz 1979. o teoriji međunarodnih odnosa koja stvara strukturalno realističku teoriju, neorealizam, kako bi objasnila međunarodne odnose. Uzimajući u obzir uticaj neoklasične ekonomske teorije, Waltz je tvrdio da je fundamentalni "princip naručivanja" (str. 88) međunarodnog političkog sistema je anarhija, koja se definiše prisustvom „funkcionalno nediferenciranih“ (str. 97) pojedinačni državni akteri kojima nedostaju „odnosi nadređenosti i podređenosti“ (str. 88) koje se odlikuju samo svojim različitim mogućnostima.
Waltz osporava redukcionističke pristupe međunarodnoj politici, tvrdeći da oni ne uzimaju u obzir slična ponašanja među državama (Poglavlje 4). Prema Waltzu, sistemski procesi socijalizacije i konkurencije dovode države da se ponašaju na sličan način (str. 76).
Waltz tvrdi da se široki obrasci državnog ponašanja mogu shvatiti kao posljedica toga što države traže poticaje koje obezbjeđuje anarhična struktura međunarodnog sistema. On tvrdi da država teži svojoj bezbjednosti iznad drugih ciljeva, što ograničava potencijal saradnje i stvara bezbjednosnu konkurenciju. Jedan od glavnih nalaza knjige je da države teže ravnoteži u odnosu na moć, što dovodi do upornog formiranja ravnoteže moći. Waltz također tvrdi da je bipolarnost (prisustvo dvije velike sile) stabilnija od multipolarnosti (prisustvo tri ili više velikih sila).
To je nedvojbeno najutjecajnija knjiga u međunarodnim odnosima, koja uzrokuje fundamentalnu diskurzivnu transformaciju i stavlja koncept anarhije u prvi plan. To je knjiga koja se najviše dodjeljuje na postdiplomskim studijama međunarodnih odnosa na američkim univerzitetima. John Mearsheimer ga opisuje kao jedno od tri najutjecajnija realistička djela međunarodnih odnosa 20. stoljeća. Prema Charles Glaseru, knjiga je "definirajuće djelo" u neorealističkoj literaturi o međunarodnim odnosima. Knjiga je izazvala oživljavanje realizma u oblasti međunarodnih odnosa.
desno|mini|Perzijski prijevod "Teorije međunarodne politike"
Vedrana Šimić
Vedrana Šimić (Tuzla, 1979.), jest bosanskohercegovačka sopranistica.
Biografija
Rođena je 1979. godine u Tuzli, Bosna i Hercegovina. Godine 1998. započela je studij pjevanja na Muzičkoj akademiji u Sarajevu u klasi prof. Paše Gackić, a diplomirala na Muzičkoj akademiji u Zagrebu godine 2003. u klasi prof. Mire Zidarić Orešković. Za vrijeme studija bila je stipendistica HKD Napredak, Muzičke akademije u Sarajevu i Sveučilišta u Zagrebu, a nakon studija tri godine je bila stipendistica CEE Musiktheater Wien. Usavršava se kod talijanskog vokalnog pedagoga Paola De Napolija i kod prof. Dunje Vejzović. Nastupala je na scenama zagrebačke, riječke, splitske i sarajevske Opere. Na praizvedbi prve crnogorske opere Balkanska Carica Dionisija San Giorgio De Sarna godine 2008. (Cetinje, Crna Gora) pjevala je naslovnu ulogu s velikim uspjehom. Nastupala je i koncertno sa Zagrebačkom, Riječkom, Sarajevskom i Beogradskom filharmonijom, te Simfonijskim orkestrom Hrvatske radiotelevizije, Orquestra Sinfônica do Teatro Nacional Cláudio Santoro, Orquestra Sinfônica do Paraná (Brazil) i Simfonijskim orkestrom Crne Gore sa brojnim dirigentima. Za arhiv HRT snimila je 15 solo pjesama hrvatskih kompozitora Ivane Lang, Ferde Livadića i Milana Prebande, uz pratnju klavira i gudačkog orkestra. Na III i IV Festivalu de Ópera de Brasília u Brazilu, nastupala je na dva gala koncerta Verdi/Wagner, tri izvedbe Tosce (Giacomo Puccini) u naslovnoj ulozi, zatim dva Gala Richard Strauss koncerta kao Saloma. Ostvarila je i glavnu žensku ulogu Dore robinje u dokumentarno-igranom filmu Stupica nevidljivog djeteta režisera Šemsudina Gegića 2015. godine. Od 2009. - 2018. godine imala je status samostalnog umjetnika od Ministarstva kulture Republike Hrvatske.
Nagrade i priznanja
Za ulogu Madame Lidoine, opera „Razgovori Karmelićanki“, F. Poulenc bila je nominirana za Nagradu Hrvatskog Glumišta 2007. u kategoriji za izuzetno umjetničko ostvarenje do 30 godina. Dva puta je dobitnica je Nagrade „Štefanija Lenković“ HNK Zajc u Rijeci za najbolje ostvarenu žensku ulogu u opernom programu Kazališta u sezonama 2008./2009. i 2009./2010. za ulogu Adriane Lecouvreur u predstavi „Adriana Lecouvreur“ F. Cilee, te za sezone 2010./2011. i 2011./2012 i to za dvije uloge: Manon Lescaut u predstavi „Manon Lescaut“ G. Puccinija i Donna Leonora u predstavi „Moć sudbine“ G. Verdija. Dobitnica je i Nagrade Hrvatskog glumišta za najbolje umjetničko ostvarenje u operi, odnosno najbolju opernu žensku ulogu u sezonama 2009./2010. i 2010./2011. za ulogu Adriane Lecouvreur u operi „Adriana Lecouvreur“ F. Cilee.
IC 237
IC 237 (također poznat kao MCG 0-7-42 i PGC 9742) je eliptična galaksija koja je udaljena oko 288 miliona sg od Zemlje i nalazi se u sazviježđu Kit. Najveći prečnik je 0,50 (42 hiljade sg) a najmanji 0,5 uglovnih minuta (42 hiljade sg). Prvo otkriće je napravio Stephane Javelle 29. decembra 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Stjepan I, kralj Ugarske
Stjepan I (mađarski: István I; latinski: Stephanus I; 975 – 15. august 1038) također poznat kao Sveti Stjepan (mađarski: Szent István király; latinski: Sanctus Stephanus) bio je posljednji veliki knez Ugarske od 997. do 1000. godine i prvi kralj Ugarske od 1000. do 1038. godine. Njegov tačan datum rođenja nije poznat, ali se zna da je rođen 975. godine u Esztergomu. Nakon rođenja dobio je pagansko ime Vajk. Datum njegovog krštenja nije poznat. Bio je jedini sin velikog kneza Geze i njegove supruge Sarolt, koja je potomak istaknute porodice Gyulas. Iako su mu oba roditelja bili kršteni, Stjepan je bio prvi pripadnik svoje dinastije koji je postao posvećeni hrišćanin. Oženio se Giselom Bavarskom, potomkom carske Otonske dinastije.